Օգոստոսի 3-ին ՀՀ Վայոց ձորի մարզպետ Հարություն Սարգսյանի մասնակցությամբ տեղի է ունեցավ Հաշմանդամություն ունեցող անձանց հարցերով զբաղվող Վայոց ձորի մարզային հանձնաժողովի հերթական նիստը։ Նիստի ընթացքում քննարկվեց 2016 թվականը հաշմանդամություն ունեցող անձանց համար հավասար հնարավորությունների տարի հռչակելու և ՀՀ Վայոց ձորի մարզում միջոցառումների ծրագիրը հաստատելու վերաբերյալ հարցը։ Անդամները քննարկեցին նաև 2015 թվականի առաջին կիսամյակում մարզի հանրակրթական դպրոցներում ներառական կրթության կազմակերպման նախապատրաստական աշխատանքների, զբաղվածության խթանմանն ուղղված ծրագրերի, «Հաշմանդամություն ունեցող անձանց շահերի պաշտպանության ազգային դաշինքի» «Ապրել անկախ և ներառվել համայնքում» ծրագրի կատարման մասին հարցերը: